Borza

: *Karta Hrvatske [https://www.auto-karta-hrvatske.com/branjina/ > Kanal Borza i kanal Remetin kod Branjine]*
: *Google maps [https://www.google.com/maps/place/Branjina/@45.8274634,18.6482023,9058m/data=!3m2!1e3!4b1!4m15!1m8!3m7!1s0x475d2bb50b3f844d:0x3efb640de64bf20e!2zS25lxb5ldm8!3b1!8m2!3d45.8452359!4d18.642582!16s%2Fm%2F05mzb_r!3m5!1s0x475cd5f71cbe11bb:0xb45e131ca835f765!8m2!3d45.8229079!4d18.6931886!16s%2Fm%2F05mxcqj?entry=ttu > Borza kod Branjine]

*'Borza** ([[Mađarski jezik|mađ.]] ''Borza-patak''), kanalizirana rječica (zapravo kanal) u [[Mađarska|mađarskom]] i [[Hrvatska|hrvatskom]] dijelu [[Baranja|Baranje]], lijeva pritoka [[Karašica (Baranja)|Karašice]]. Izvire u blizini mađarskog mjesta [[:hr:Babrac|Babrac]], ispod brda ''Lencse-hegy'' (220 m). Duga je oko 35,2 km, od toga oko 23,9 km u Mađarskoj i oko 11,2 km u Hrvatskoj.

= Naselja uz Borzu =
U Mađarskoj, Borza prolazi kroz ili pokraj sljedećih naselja: [[:hr:Babrac|Babrac]] (''Babarc''), [[:hr:Sajka (Mohačka mikroregija, Mađarska)|Sajka]] (''Szajk''), [[:hr:Veliki Narad|Veliki Narad]] (''Nagynyárád''), [[:hr:Šatorišće|Šatorišće / Šatorište]] (''Sátorhely''), [[:hr:Majša|Majš(a)]] (''Majs'') i [[:hr:Dvor (Mohačka mikroregija, Mađarska)|Dvor / Udvar]] (''Udvar''), a u Hrvatskoj protječe samo uz zapadni rub [[Branjina|Branjine]].

= Tok u Hrvatskoj =
Iz Mađarske Borza ulazi u Hrvatsku sjeverno od [[Kneževo (Baranja)|Kneževa]], obrubljuje šumu [[Busiklica|Busiklicu]] sa sjevera i istoka, spušta se u smjeru juga prema Branjini, zaobilazi Branjinu sa zapada i ulijeva se u Karašicu nešto zapadnije od mosta kojim županijska cesta [[Ž4019]] prelazi preko Karašice.

Sve dok obilazi šumu Busiklicu (i još malo iza toga), Borza se proteže granicom između [[Općina Popovac|Općine Popovac]] (područje Kneževa) i [[Općina Draž|Općine Draž]] (područja [[Duboševica|Duboševice]] i [[Topolje (Baranja)|Topolja]]). Potom se proteže područjem Branjine sve do ušća u Karašicu. 

== Mostovi na Borzi ==
U svom protezanju kroz Hrvatsku, Borza protiče ispod mosta na državnoj cesti [[D7]] uz sjeverni rub šume Busiklice, potom ispod mosta na županijskoj cesti [[Ž4018]] (Kneževo-Gajić-Batina) uz istočni "ćošak" šume Busiklice te ispod županijske ceste Ž4019 (Kneževo-Podolje-Draž), neposredno prije ulaska te ceste u Branjinu iz smjera Popovca. Ni uz jedan od tih mostova nema table s imenom vodotoka preko koga je sagrađen.

U vrijeme kad su snimane fotografije iz ovog članku (1. XI. 2024), u Borzi nije bilo "ni kapi vode", kako kod Kneževa, tako i kod Branjine i na ušću u Karašicu, za razliku od kanala **Remetin**. U to vrijeme korito Borze, kao i nasipi s obje strane, bili su uzorno pokošeni, bez korova ili grmlja.

== Kanal Remetin ==
Remetin je kanal u sjevernoj Baranji cijelom dužinom na području Općine Popovac. Početak mu je uz Borzu iza mosta na državnoj cesti D7. Potom se proteže uz šumu Busiklicu i kroz nju te dalje kroz polja sve do Branjine, vijugajući zapadno od Borze, čas dalje, čas bliže Borzi, a kod Branjine sasvim blizu, da bi se na koncu ulio u Karašicu zapadno od ušća Borze u Karašicu. Uz Remetin nema nasipa, što znači da od njega ne prijeti opasnost od poplave.

Kod Branjine Remetin prolazi ispod županijske ceste Ž4019, vrlo blizu mostu preko Borze i ulazu u naselje iz pravca Popovca.

== Nekadašnji tok ==
U svom prvobitnom kretanju Borza se ulijevala u Topoljski Dunavac, rukavac [[Dunav]]a kod Topolja. Kasnije je taj kanal "presložen" pa se on otada ulijeva u Karašicu. Da je Borza stvarno "presložena", može se zaključiti i iz njezinog toka od Busiklice do Branjine, koji se sastoji od 5-6 pravocrtnih dijelova, dok Borzi paralelan kanal **Remetin''' ima prirodan, vrlo vijugav tok.

= Fotogalerija: Tok Borze kroz Hrvatsku =

= Napomene =